Vi har kåret Oslos burger-mester

Finalen i burger-VM er i gang! Blir det Løkka eller Youngstorget?

30. juni 2014 13:58 Sist oppdatert 4. juli 2014

OPPDATERING: Finalen er over, konkurransen er avsluttet — og alt om vinnerne finner du her

Semifinalene i Oslobys "burger-VM" ble avsluttet klokken 14 torsdag - nå er det duket for selve finalen.

Etter at drøyt 38.000 stemmer er kommet inn, står bare to steder igjen: Illegal Burger og Nighthawk Diner.

Illegal Burger har en jevnt høy stjerne - men holder det helt inn? Robert McPherson

Førstnevnte slo ut Døgnvill i det som — basert på stemmene de fikk i de tidligere rundene - godt kunne vært finalen. Men cup er cup, og pøkk er pøkk: Målet med ethvert VM er å kåre en vinner til slutt.På motsatt banehalvdel finner vi Nighthawk Diner, som tok en ikke grei seier over Grill’s Ville i semifinalen.

Begge starter på null igjen, så her er det bare å hive seg på og stemme frem din favoritt.

Veien til finalen

Burger-cupen startet mandag og avsluttes fredag klokken 14.

På motsatt banehalvdel stiller Jan Vardøens Nighthawk Diner med denne burgeren. Ørn E. Borgen

I åttedelsfinalen fikk forhåndsfavoritten Illegal en femtedel av stemmene, og knuste dermed den gamle traveren Beach Club . Munchies hadde — som mange har påpekt - uflaks som ble trukket mot Døgnvill allerede i første runde, ellers ville de trolig gått videre.

De øvrige stedene som røk ut i åttedelsfinalen var Fyret, Grosch, Ryes, Cafeteateret, Katedralen og Q-burgeren på Café Mono.

I kvartfinalene måtte Colonel Mustard,

, Burger Barog Grünerløkka Brygghus gi tapt for overmakten.

Slik foregår burgercupen:

Åttendelsfinalene startet mandag kl. 14 og varte i 24 timer.

Kvartfinalene begynner tirsdag kl. 14, umiddelbart etter åttendelsfinalene . De varer også et døgn før vi går rett på semifinalene.

Slik går det slag i slag til finalen sparkes i gang torsdag kl. 14 .

Fredag kl. 14 er altså vinneren kåret.

Du kan stemme på alle kampene i alle rundene . Siden hver runde varer i ett døgn har du mulighet til å spise deg igjennom favorittene og utfordrerne mens cupen varer.

God appetitt!